
Kúpna zmluva č. 01/2020
uzatvorená v zmysle § 409 a násl. zák. č. 513/1991 Zb. Obchodného zákonníka v znení neskorších predpisov


ČL. 1.
ZMLUVNÉ STRANY

Predávajúci: 

Názov organizácie:	SOLUS Košice, s.r.o.	
Sídlo organizácie:	Gagarinovo námestie 5/1462, 040 12  Košice	
Štatutárny orgán: 	Branislav Luščák – konateľ spoločnosti	
IČO:			36598330	
DIČ:			2022066211	
IČ DPH:		SK2022066211	
Bankové spojenie:	Tatra banka	
IBAN: 		SK37 1100 0000 0026 2406 5469	
Kontakt: 		055/678 45 55	
Obch. register:           OR OS Košice I, oddiel Sro, vložka č. 17147/V
E-mail:                       papiernictvosolus@gmail.com				

	

ďalej len „predávajúci“


a


Kupujúci:

Názov organizácie:		Základná škola
Sídlo organizácie:		Postupimská 37, 040 22  Košice
Štatutárny orgán:		Mgr. Jana Polačková - riaditeľka 
IČO: 				355 468 32
DIČ:				202 167 6954
Bankové spojenie:		050 381 3003/5600
IBAN: 			SK40 5600 0000 0005 0381 3003
Telefón: 			055/7999 897
E-mail:                                   zspostupimska@gmail.com 				

ďalej len „kupujúci“








ČL. 2.
PREDMET ZMLUVY

1. Predávajúci sa touto zmluvou zaväzuje dodávať kupujúcemu tovar „Kancelárske potreby“ v druhu a množstve podľa jednotlivých objednávok kupujúceho.

1. Kupujúci sa zaväzuje objednaný tovar prevziať a zaplatiť dohodnutú kúpnu cenu, a to spôsobom a v termínoch podľa článku 7 tejto zmluvy.

1. Za splnenie dodávky sa považuje dodaný predmet plnenia podľa príslušnej objednávky, ktorej súčasťou bude faktúra. 



ČL. 3.
TRVANIE ZMLUVNÉHO VZŤAHU

1. Zmluva sa uzatvára na obdobie od  10.08.2020  do 10.08.2022 .

1. Táto Zmluva sa uzatvára na dobu určitú, a to na 24 kalendárnych mesiacov alebo do vyčerpania finančného limitu 1 799,48 eur s DPH (slovom jedentisícsedemstodeväťdesiatdeväť eur, 48 centov) podľa toho, ktorá skutočnosť nastane skôr. 

1. Ktorákoľvek zo zmluvných strán je oprávnená túto zmluvu vypovedať, a to výlučne písomnou formou. Výpovedná lehota je 1 mesiac a začína plynúť od prvého dňa mesiaca nasledujúceho po mesiaci, v ktorom bola výpoveď doručená druhej zmluvnej strane.

1. Ak sa kupujúci dostane do omeškania so zaplatením riadne vyúčtovaných a doručených faktúr tak, že jeho záväzok voči predávajúcemu bude predstavovať viac než tri nezaplatené faktúry zároveň, predávajúci je oprávnený túto zmluvu vypovedať, a to písomným oznámením doručeným druhej zmluvnej strane. 

ČL. 4.
OBJEDNÁVKA TOVARU

1. Objednávku tovaru je kupujúci povinný uskutočňovať písomne, mailom, faxom alebo telefonicky s presným určením požadovanej dodávky tovaru (druh, množstvo, miesto a čas dodávky), a to tak, aby bola objednávka doručená predávajúcemu najneskôr 48 hodín pred odberom tovaru. Objednávka odberateľa sa považuje za platnú aj bez potvrdenia objednávky zo strany dodávateľa, pričom dodávateľ nie je oprávnený včas uskutočnenú objednávku odmietnuť. V prípade ak odberateľ uskutoční objednávku v lehote kratšej ako 48 hodín pred požadovaným dodaním predmetu zmluvy, dodávateľ nemôže byť sankcionovaný za neúplné alebo čiastočné dodanie predmetu zmluvy na základe takejto objednávky, pričom však dodávateľ je povinný oznámiť odberateľovi skutočnosť, v akom rozsahu jej vyhovieť v skrátenej lehote vie.

1. Predávajúci prijíma objednávky a prípadne doplnenie objednávky telefonicky každý deň v pondelok až piatok v čase od 8:00 hod. do 18:00 hod. 

1. Predávajúci sa zaväzuje dodávať predmet zmluvy kupujúcemu v požadovanom termíne počas pracovnej doby v pracovné dni od 8,00 hod. do 15,00 hod. 

1. Kupujúci zodpovedá predávajúcemu za škodu vzniknutú v súvislosti s nesprávnym uplatnením objednávky (miesta, termínu, množstva) a v súvislosti s nedostatočným zabezpečením riadneho a včasného prevzatia dodávky tovaru. 



ČL. 5.
DODANIE A PREVZATIE TOVARU

1. Predávajúci je povinný odovzdať tovar kupujúcemu riadne a včas. Záväzok je splnený včas, ak dôjde k jeho splneniu v čase dohodnutom medzi zmluvnými stranami na základe objednávky kupujúceho.

1. Predávajúci sa zaväzuje tovar dodávať zabalený spôsobom potrebným pre ochranu tovaru a uchovanie jeho kvality, a to v obaloch obvyklých pre jednotlivé druhy tovaru.

1. Kupujúci je povinný riadne a včas poskytnuté plnenie prevziať a jeho prevzatie potvrdiť na faktúre.

1. Predávajúci sa zaväzuje uskutočňovať prepravu tovaru na vlastné riziko a náklady prostredníctvom vlastných dopravných prostriedkov, ktoré zodpovedajú požiadavkám zachovania kvality prepravovaného tovaru. V prípade, že kupujúci využije vlastný spôsob prepravy tovaru, nevzniká mu právo na zľavu z kúpnej ceny a predávajúci nezodpovedá za prípadné kvalitatívne vady tovaru spôsobené nevhodným spôsobom prepravy tovaru.

1. Pri prevzatí tovaru je kupujúci povinný tovar preveriť a v prípade zistenia vád tovaru je povinný ich reklamovať bez zbytočného odkladu po vykonaní prehliadky. Ostatné vady tovaru vie kupujúci reklamovať bez zbytočného odkladu po tom, ako tieto vady zistil. 

1. Kupujúcemu nevznikajú nároky z vád tovaru, ak vady boli spôsobené nedodržaním skladovacích podmienok zo strany kupujúceho. 

1. Predávajúci sa zaväzuje ukončiť reklamačné konanie do 30 dní od uplatnenia nárokov z vád tovaru kupujúcim. 

1. Ak kupujúci nedodrží reklamačný postup podľa bodu 5. tohto článku, má sa za to, že predmetný tovar nemal vady. 






ČL. 6.
NADOBUDNUTIE VLASTNÍCKÉHO PRÁVA A PRECHOD NEBEZPEČENSTVA ŠKODY NA TOVARE

1. Vlastnícke právo k dodanému tovaru nadobúda kupujúci momentom jeho prevzatia od predávajúceho.

1. Fyzickým prevzatím dodávky objednaného tovaru v dohodnutom mieste a čase plnenia a potvrdením faktúry prechádza na kupujúceho nebezpečenstvo škody na konkrétnej dodávke tovaru. 



ČL. 7.
CENA A PLATOBNÉ PODMIENKY

1. Predávajúci sa zaväzuje kupujúcemu dodávať tovar v kúpnych cenách uvedených v prílohe č. 1, ktorá tvorí neoddeliteľnú súčasť tejto zmluvy.

1. Cenu tovaru možno meniť na základe zmien obchodných podmienok vyplývajúcich zo všeobecne záväzných právnych noriem, napríklad zmien DPH, daňových odvodov a to formou priložených aktuálnych cenníkov, platných v čase predaja, odsúhlasených oboma zmluvnými stranami formou písomného dodatku k zmluve.

1. Zmeny ceny tovaru sú možné len po zvýšení nákladov predávajúceho súvisiacich s dodávaným sortimentom tovaru. V prípade, že cena za dodaný tovar bude vzhľadom k cene uvedenej v cenníku nižšia, nebude sa zmena ceny riešiť formou písomných dodatkov k zmluve.

1. Zmluvné strany sa dohodli na platení kúpnej ceny až po realizácii dodávky tovaru, a to prevodným príkazom na účet predávajúceho. Platba sa považuje za uskutočnenú dňom pripísania sumy na účet predávajúceho. 

1. Kupujúci sa zaväzuje zaplatiť predávajúcemu kúpnu cenu určenú podľa cenníka aktuálneho v čase prevzatia tovaru, a to v lehote do 14 dní odo dňa prevzatia tovaru.

1. V prípade omeškania s platením vyúčtovaných faktúr kupujúci zaplatí predávajúcemu úrok z omeškania vo výške 0,05 % z dlžnej čiastky za každý deň omeškania.


ČL. 8.
OSOBITNÉ DOJEDNANIA

1. Ak sa kupujúci dostane do omeškania so zaplatením vyúčtovanej faktúry, predávajúci je oprávnený bez ďalšieho prejednania požadovať výlučne hotovostný spôsob platby za ďalšie dodávky tovaru, alebo úplne pozastaviť dodávky tovaru, a to až do úplnej úhrady dlžnej čiastky a vyúčtovaného úroku z omeškania.





ČL. 9.
ZÁVEREČNÉ USTANOVENIA

1. Práva a povinnosti, ktoré táto zmluva výslovne neupravuje, sa riadia ustanoveniami uvedenými v zákone č. 513/1991 Zb. Obchodný zákonník, v znení neskorších predpisov. 

1. Všetky spory vzniknuté na základe tejto zmluvy alebo v súvislosti s ňou budú zmluvné strany riešiť predovšetkým vzájomnou dohodou.

1. Zmeny a doplnky tejto zmluvy sa uskutočňujú po vzájomnej dohode zmluvných strán výlučne písomnou formou s označením, že sa jedná o dodatok k tejto zmluve. Každý dodatok musí byť označený poradovým číslom a podpísaný oboma zmluvnými stranami.

1. Táto zmluva je vyhotovená vo dvoch exemplároch, z ktorých každý má hodnotu originálu a každá zmluvná strana obdrží jedno vyhotovenie.

1. Zmluva nadobúda účinnosť dňom podpisu zástupcov oboch zmluvných strán. 




[bookmark: _GoBack]V Košiciach, dňa: 						V Košiciach , dňa: 10.08.2020










................................................ 				   ................................................
Predávajúci								Kupujúci
    SOLUS Košice, s.r.o.                                                                       ZŠ Postupimská 37 
Branislav Luščák – konateľ                                                   Mgr. Jana Polačková - riaditeľka

